Volvo yo‘ltanlamasida olomonga kelib urilib, 3 kishining o‘limiga sababchi bo‘lgan xitoylik erkak joniga qasd qildi

Shimoliy Xitoyning ichki Mo‘g‘uliston avtonom tumanidagi Chifen shahrida Volvo rusumidagi yo‘ltanlamas hozircha aniqlanmagan sabablarga ko‘ra chorrahada olomonga kelib urildi. Bu haqda “TASS” ma’lum qildi. 

Halokatdan so‘ng mashinani boshqargan erkak voqea joyidan yashirindi, keyin esa joniga qasd qildi. Hozirda politsiya yuz bergan holatning barcha tafsilotlarini o‘rganmoqda. 
Hodisa maktablardan biri yaqinida sodir bo‘ldi. Uning oqibatida kamida 3 kishi halok bo‘ldi va 5 kishi jarohatlandi. Halok bo‘lganlar orasida ikki nafar maktab o‘quvchisi bor.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.